Ai putea crede că știi multe
despre amerindieni din filme populare,
cărți și cursuri la școală,
dar se pare că mult din ceea ce credem că știm
despre amerindienii faimoși
nu e chiar corect.
De exemplu, Sacajawea.
Probabil ți-o amintești
drept o frumoasă femeie indiană care a trăit o viață exotică
servind ca atotcunoscătorul ghid
din expedițiile faimoase ale lui Lewis și Clark, nu?
Ei bine, lucrurile nu au stat chiar așa.
Nu se știu multe despre copilăria lui Sacajawea,
dar știm că s-a născut în 1788
în tribul Agaidika
din Lemhi Shoshone, actualmente Idaho.
În 1800, când avea aproximativ 12 ani,
Sacajawea și alte câteva fete
au fost răpite de un grup de indieni Hidatsa.
Ea a fost luată ca prizonieră într-un sat Hidatsa
din actuala Dakota de Nord.
A fost vândută unui vânător de blănuri, canadian de origine franceză,
pe nume Toussaint Charbonneau.
În aproximativ un an,
a rămas însărcinată cu primul copil.
La puțin timp după ce a rămas însărcinată,
„Corps of Discovery” a ajuns în apropierea satelor Hidatsa.
Căpitanii Meriwether Lewis și William Clark
au construit Fortăreaţa Mandan
și au început să caute oameni
care să îi ghideze în expediția primejdioasă.
Au fost de acord să îl angajeze pe soțul lui Sacajawea, Charbonneau,
cu înțelegerea ca soția lui
să se alăture ca traducătoare.
S-au gândit că prezența ei îi va ajuta
în întâlnirile cu triburile native.
Așa cum Clark și-a notat în jurnal:
„O femeie alături de un grup de bărbați
este un simbol al păcii.”
La puțin timp după, Sacajawea a născut
un băiat numit Jean Baptiste Charbonneau.
Clark l-a numit Pompy.
Ea l-a purtat pe Pompy legat de spatele ei
pe măsură ce Expediția înainta.
Pe lângă traducerea limbii,
când Lewis și Clark întâlneau indieni,
activitățile lui Sacajawea ca membru al Expediției
includeau săpatul după rădăcini,
culegerea plantelor comestibile
și a fructelor de pădure.
În 1805, barca pe care se aflau s-a răsturnat.
Ea s-a aruncat în apă,
recuperând toate hârtiile importante și materialele
care ar fi fost altfel pierdute,
incluzând jurnalele și însemnările lui Lewis și Clark.
În acel an, Căpitanul Lewis alături de trei bărbați
au explorat 120 Km înaintea grupului principal de expediție,
trecând de Diviziunea Continentală.
În următoarea zi s-au întâlnit cu un grup de Shishones.
Nu doar că s-au dovedit a fi tribul lui Sacajawea,
dar liderul lor, Căpetenia Cameahwait,
s-a dovedit a fi chiar fratele ei.
După cinci ani de separare
de la răpirea ei ca tânără fată,
Sacahawea și Cameahwait au avut o reîntâlnire emoționantă.
Din păcate, a trebuit să-și ia rămas bun rapid
de la iubitul ei frate
și să continue călătoria.
La un moment dat, expediția a devenit atât de dificilă și rece,
că grupul a fost nevoit să mănânce lumânări pentru a supraviețui.
Când temperaturile au devenit mai suportabile,
Sacajawea a găsit și a gătit rădăcini
pentru a ajuta grupul să-și recapete puterile.
La întoarcere,
s-au întâlnit cu un indian care purta o haină frumoasă de blană.
Lewis și Clark au vrut să ducă haina
lui Thomas Jefferson, drept cadou,
dar nu aveau nimic să dea la schimb.
Sacajawea a fost de acord să își ofere
cea mai prețioasă posesie a sa, cureaua cu mărgele,
în schimbul blănii.
La aproximativ doi ani de când începuse expediția,
aceasta se terminase în sfârșit,
în St. Louis.
Astăzi, învățăm în școală despre Sacajawea
ca fiind un ghid eroic,
dar viața ei, ca a tuturora,
a fost mult mai complicată
decât o prezintă cărțile de istorie.